Vammaispalvelujen kilpailutusta valmistellut johtaja siirtyy itse terveysalan yritykseen – Helsinki ei näe asiassa ongelmaa

Sosiaali- ja terveystoimen toimialajohtaja Juha Jolkkonen ei näe siirtoa ongelmallisena kaupungin kannalta. Terveystaloon on aiemmin kaupungilta siirtynyt apulaiskaupungin­johtajana toiminut Laura Räty.

Valtteri Poitsalo asui vammaisille tarkoitetussa Käpytikka-talossa vuonna 2015. Helsingin sosiaali- ja terveyslautakunta käsittelee kehitysvammaisten ja autismin kirjon henkilöiden asumispalvelujen kilpailutuksen ehtoja tiistaina.­

Helsingin kaupunki aikoo tänä keväänä kilpailuttaa kehitysvammaisten asumispalveluita.

HS kertoi 12. helmikuuta, että kilpailutus huolestuttaa vammaisia ja heidän läheisiään. Omaiset ja vammaiset pelkäävät, että kilpailutus käydään tosiasiassa vain hinnalla ja pienet toimijat jäävät isojen yritysten jalkoihin.